JohanHeinsen/ENO huggingface dataset:
Viborger Samler, 1841-08-30
Lieutenant Raasloff, er nu, efter nogen Tids Ophold i Frankrig, i disse Dage vendt tilbage hertil Landet, J Løverdags Morges bortkaldtes i en Alder af 70 Aar, efter længere Tids Svagelighed, Commandanten i Citadellet Frederikshavn, Kammerherre, Generalmajor Christian F. Glode du Plat, Commandeur af Dannebrog og Dannebrogsmand, samt Ridder af den svenske Sværdorden, J Løverdags Middag begravedes Generalmajor Zepelin paa Garnisons Kirkegaard med alle den Afdødes Rang tilkommende militaire Honneurs. Tre Piecer vare opkjørte, der tilligemed en Bataillon af den kongelige Livgarde til Fods, under Commando af Grev Baudissin, gave Salver over Graven. Blandt det talrige Følge bemærkedes (paa Hs. Majestæt Kongens Vegne Allerhøistsammes Adjutant Kammerherre F. Blücher), Hs. Kgl. Høihed Prinds Ferdinand og Hs. Durchlauchtighed Hertug Carl af Glücksborg. Talen over den Afdøde holdtes af Hr. Prof. Brorson. (Da.) Den for sin levende og virksomme Jnteresse for forbedrede Fængselsindretninger og navnlig for Fangernes religieuse Underviisning europæisk berømte Madam Frøer i disse Dage med flere af hendes Slægtninge ankommen til Hovedstaden, hvor hun allerede i Tirsdags besaae saavel Hof= og Stadsrettens som Politirettens Arrester, med hvis Jndretning hun i det Hele skal have været ret vel tilfreds. Et lidet Træk af den Blidhed, forbunden med passende Værdighed og Rolighed, som saa høiligen udmærker Madam Frys Characteer, og som hun ogsaa ved dette hendes første Besøg i de danske Arrester gar Beviis paa, troe vi det ikke upassende herved at meddeele. Ved hendes Jndtrædelse i en Arrest, hvor der fandtes en Deel qvindelige Arrestanter, loe disse Fruentimmer ad hende, rimeligviis paa Grund af den Dragt, hun bærer som Qvækerinde, men uden i mindste Maade at stødes herover, bad hun blot den medfølgende Tolk at sige dem, at hun følte den meest levende Deeltagelse for dem, og at hun var kommen til Danmark ene for deres og andre lignende ulykkelige Væseners Skyld, hvis Vel fremfor Alt laae hende paa Hjerte. Virkningen af disse for Arrestantinderne oversatte og for dem vistnok uvante Ord var i Sandhed mærkelig; thi Latteren standsede øieblikkelig og afløstes af den meest øiensynlige Velvillie, saa at endog enkelte af dem ved Mad. Frys Bortgang af Arresten med Taarer i Øinene sagde hende Farvel. (Forl.) – Kieler Correspondents=Blad vil vide, at Mistres Fry er kaldet til Kbh. af vor fromme Dronning.
Viborger Samler, 1841-08-30
Som vi erfare vil Balletmester Bournonville allerede i førstkommende Saison vende tilbage til Kjøbenhavn. – En rørende Scene forefaldt forleden Aften paa Toldboden ved Dampskibet Christian den Ottendes" Afreise. Tvende paa de danske Besiddelser i Ostindien fødte unge Farvede, der paa Statens Bekostning havde nyde Underviisning paa Joenstrup Seminarium, for senere at ansættes som Lærere i vore ostindiske Besiddelser, skulde nu efter fuldendt Studium over England vende hjem til deres Fødested. Ledsagede af deres Bekjendte vare de ankomne til Skibsbroen, og skulde sættes ombord; men kun med dyb Rørelse kunde de forlade den danske Kyst, de udbrød Begge i Taarer, ja den Enes Smerte var saa dyb, at han med det Udraab: "Farvel, kjære Danmark, Tak for alt Godt, Gud velsigne Dig!" styrtede afmægtig om i en Nærstaaendes Arme og maatte bæres ned i Baaden, hvor han først efterhaanden kom til sig selv igjen.
Viborger Samler, 1841-08-30
- Bankactierne dale bestandigt og man mener, at de ville gaae al pari, skjøndt det dog vel ikke er usandsynligt, at de efter den første Storm atter ville tage Faveur. Flere af de største Speculanter skulle have lidt betydelige Tab. (Aalb. Av.)¬
Viborger Samler, 1841-08-30
J Anledning af et Andragende fra endeel af Hovedstadens Geistlige om, at der maatte træffes Foranstaltninger til Opvarmingen af Kjøbenhavns Kirker i Vintertiden, har Communalbestyrelsen nedsat en Committee, bestaaende af Dhrr. Lunde, Kerrn og Sibbern.
Viborger Samler, 1841-08-30
Blandt Kbhavns Oculister har i lang Tid Etatsraad Withusen indtaget den første Plads, og Jngen har, saavidt vi vide, hidtil kunne erhverve sig noget Navn ved dennes Side. Vi have imidlertid bragt i Erfaring, at en af vore yngre bekjendte Læger, Dr. Haugsted, der tidligere har skrevet over Øiensygdomme og paa en videnskabelig Udenlandsreise i Særdeleshed studeret disse, har i længere Tid udøvet en ikke ubetydelig Praxis i denne Retning, idet han hidtil har skaffet omtrent en halv Snees Mennesker Synet og her iblandt i disse Dage en 7aarig Kone, der havde været blind i 13 Aar. Dr. Haugsted, har tillige paa sin Bopæl (Vesterbro) indrettet sig en Operationsstue til dette Brug, samt Leilighed til at beholde Patienterne hos sig i den første Tid efter Operationen, paa hvilken Tid netop et stadigt Tilsyn er af den meest indgribende Virksomhed paa Operationens heldige Udfald. (Da.) Nivellementet af den roeskildske Bane begyndte i Mandags; den kommer til at gaae imellem Valdby og Kallebodstrand. (Hels. Av.)J en Sag, som i sin Tid blev anlagt ved Præste Byting mod Postmester, Krigsassessor Badstuber, og forhenværende Postfuldmægtig Mou sammesteds, for mislig Omgang med Pengebreves Modtagelse og Afsendelse med Posten, er Førstnævnte, for ikke at have henvendt tilbørlig Opmærksomhed paa sin Fuldmægtigs Handlinger, ved Dom af 30te Juli d. A. tilpligtet at erlægge en Mulct af 200 Rbd. til Præsts Kjøbstads Fattigkasse, og Sidstnævnte hendømt til 8te Aars Arbeide i Rasphuset; hvorhos de in solidum ere paalagte at erstatte de forvanskede Summer, 900 Rbd. Sedler og 164 Rbd. 78 s. Sølvmynt. De have begge forlangt Dommen appelleret. Til Actor i Sagen var Lieutenant, Procurator Clausen beskikket, og til Defensorer Procuratorerne Kammerraad Neldeblad og Stænderdeputeret Rye. (Sjællp.)
Viborger Samler, 1841-08-30
Ved anden Dags Væddeløbene i Odense afvigte Onsdag er Hertugen af Augustenborg ogsaa gaaet af med Profitten. "Hemp. Av." siger, at Løbene have i det Mindste givet een Mand en efter Omstændighederne her i Danmark ret taalelig Sølvhøst. J Løbet om den af Hs. Kgl. H. Kronprindsen som Ærespræmie skjænkede Sølvvase, samt Jndsats 210 Rbd., seirede HertugensFurhingst; det samme var Tilfældet i Løbet om det af Hs. M. Kongen som Ærespræmie skjænkede Sølv-Taffeluhr; endvidere vandt Hertugen 1ste Præmie (790 Rbd.) i Løbet for 3 og saarige Heste; Hr. O. Petersen vandt 2den Pr. (330 Rbd.) – J Gentlemen=Løbet seirede Hr. Kammerjunker v. Lillienschjold og vandt 120. Rbd. J Bondeløbet vandt Møller P. Hansen 50 Rbd.,A. Nielsen Findinge 20 Rbd. og P. Petersen, Gjestelev 10 Rbd.
Viborger Samler, 1841-08-30
Samme Dag som den almeenagtede alderstegne Amtmand, Conferentsraad Faye høitideligholdt hans 50-aarige Embedsjubilæum, blev ham fra endeel af Amtets Beboere, tilstillet en kostbar Sølv=Theemaskine, og tvende dito Bord opsatser, og fra flere af Thylands Proprietairer et Par smukke Kjørehopper, (ledsaget af Skrivelser, hvori de bade ham modtage Gaven, som et Beviis paa deres Attraae efter at vise hvor levende de erkjendte hans Værd.) Endeel af Byens og Omegnens Damer havde broderet en smagfuld Lænestoel, der ligeledes er bleven Jubeloldinger tilsendt. Om Middagen havde et talrigt Selskab indfundet sig hos Hr. Gjæstgiver Werner til en festlig Diner hvortil Jubeloldingen med Familie var inviteret, og hvor da under den muntreste Stemning Skaaler udbragtes for Hs. M. Kongen, Jubeloldingen og hans Familie. Om Aftenen var den Kongelige Plantage illumineret og talrigt besøgt af en Mængde Mennesker, som i Salonen morede sig med Dands til den lyse Dag. Næste Aften indfandt Jubeloldingen sig efter Jndbydelse i det Titchenske Skuespillerselskabs=Locale, hvor Forestillingen aabnedes med en Prologue og en Sang i Anledning af Festen, og sluttedes med Lystspillet "Farinelli."J samme festlige Anledning bleve omtrent 60 Fattige bespiste i Borgerskolens Locale med et godt og nærende Maaltid, og Hr. Conferentsraadens Sønner havde skjænket 50 Rbd. til 4 fattige værdige Børns Opklædning. (Thist. Av.)
Viborger Samler, 1841-08-30
Handels-Efterretninger. London, den 23de August. Veirliget smukt hele Ugen igjennem indtil igaar Aftes, siden den Tid have vi havt en 8 a 10 Timers vedholdende Regn. – Gammel Hvede er stegen; den sidst ankomne nye Hvede skal kun være solgt til 65 a 74 Shill., endskjøndt dens Qvalitet er bedre end de forstankomne Partiers. Ufortoldet Hvede er solgt noget billigere, men de fleste Sælgere ere tilbøielige til ikke at slaae løs, endskjøndt Gjennemsnitspriserne paa Grund af den nye Hvedes ringere Qvalitet ville i længere Tid forblive lave. Saasnart imidlertid den nye Hvede kommer i Handelen til Consumo, vil Hveden vorde varm (take the Sweat), og sandsynligviis ikke kunne males uden en Tilblanding af gammel Hvede. Af nyt Byg er Jntet kommet paa Markedet, og man frygter meget for, at Kjærnen af det nye Byg kun ville egne sig lidet til at males, at Kjærnerne ere høist ulige (tvekolds). Havren lavere i Prisen. Hamborg, den 27de August. (Førend den engelske Posts Ankomst). J Slutningen af forrige, og i Begyndelsen af indeværende Uge er der endnu kjøbt megen Hvede, men i de sidste Dage er Spørgsmaalet efter denne Artikel mindre, som en Følge af det vedholdende smukke Veirligt. Priserne paa Hvede vare igaar 6 a 8 Rthlr. pr. Læst lavere end for 8 Dage siden. Rug er billigere; Bog godt at afsætte til de forrige Priser; Havre flau, og nogle Rthlr. lavere end for 8 Dage siden. Erter kjøbes nogle Rthlr. billigere. Af ny Raps ankom atter flere smaa Partier, der ikke ganske erholdt de forrige Priser. Efterskrift. Jdag, efter den engelske Posts Ankomst, har man ikke villet bevilge de igaar for Hvede betalte Priser, og ingen Omsætning har fundet Sted indtil Borsens Slutning. Ogsaa i andre Kornsorter kun liden Omsætning.
Viborger Samler, 1841-08-30
Kbhavn, den 28de August. Kjøbelysten til Kornvarer er ogsaa her aftaget, men desuagtet staae Priserne høie. For Rug af god Qvalitet betales 5 1/2 Rbd., for Lrad. Byg 22 Mk. 8 s. – 23 Mk., og for Havre 1415 Rbmk. pr. Tde. Et Partie svensk Havre (8283 s.) at modtage i Skaane, er solgt til 3 Mk. 8 s. Bco. pr. Tde. Det er ogsaa Tilfælde her, at Hvede er noget flauere, men i store Partier forlanger man dog for at modtage i Provindsen (126 84.) 13 Mk. 12 s. - 14 Mk. Bco. pr. Tde.; her betales Hvede af middel Qualitet (125126 R.) med 8 1/2 Rbd. pr. Tde. Udførselen.
Viborger Samler, 1841-08-30
af Kornvarer i de sidste Uger var herfra omtrent 15,000 Tønder. (Hdt.)
Viborger Samler, 1841-08-30
Fallitter. Silke=, Ulden- og Lærredskræmmer Janus Christian Haldkjær, Silke=, Ulden= og Lærredshandler Christopher Overgaard Mønster og Urtekræmmer Jørgen Landt i Kjøbenhavn. - Kunstdreier og Mecanicus N. Bang i Horsens.
Viborger Samler, 1841-08-30
Kjøbenhavns Børs=Cours, den 27de Aug. Nationalbank=Actier 107 3/4 a 108 i r. S. (Kjøbere.)
Viborger Samler, 1841-08-30
Udnævnelser. Under 21de De, er Compagnichirurg ved jydske Jægercorps, F. Steenberg, udnævnt til Told- og Consumtions-Underbetjent i Kjøbenhavn. - Under 24de d. M. er Candidat J. J.S. Steenstrup overdraget, fra 1ste September d. A. at regne og indtil videre, at holde de Forelæsninger, som henhøre til et Lectorat i Naturvidenskaberne ved Soro Academi og Skole, navnlig med Hensyn til Mineralogi og Botanik. – Under 26de De, har Hs. Majestæt allernaadigst beskikket: Sognepræst for Kliim, Thorup og Vuust Menigheder og Provst for Oster- og Vesterhan samt Hvetbo Herreder i Aalborg Stift, P. F. Obel, til Sognepræst for Phanefjord Menighed paa Møen; Candidat i Theologien og Adjunct ved den lærde Skole i Vordingborg, C. H. Qvortrup, til Sognepræst for Meirup Menighed og til første Lærer ved Borgerskolen i Holstebroe, Sognepræst paa Øen Endelave, M. Lindhard, til Sognepræst for Hinge og Winderslev Menigheder i Aarhuus Stift og Candidat i Theologien E. Hoff til personel Capellan paa eget An- og Tilsvar hos Sognepræsten for Astrup, Rostrup og Storarden Menigheder i Viborg Stift, C. S. Rosenkilde. - Under f. D. har Hs. Maj. allern, beskikket Procurator ved Underretterne i Aarhuus Stift, T. J. Nyegaard, til Procurator ved Underretterne i Aalborg Stift. – Ligeledes under f. D. har Hs. Maj. allern. udnævnt Kjøbmand H. Witt i Lima til Kgl. dansk Consul i Republiken Peru.
Viborger Samler, 1841-08-30
Reisende med Dampskibet fra Aarhuus til Kallundborg, den 26de August: Etatsraad Tauber, Adjunct Paludan Møller med Kone, Frue Oberstlieutenantinde Krebs med Datter, Madame Matzen, Apotheker Aabye, Frøken Fiedler, Bagersvend Lærke, Enkefrue Flies med 2 Døttre, Studios. theol. L. Sørensen, Kjøbmand A. Frandsen med Kone og Datter, Jomfrue E. Kyllesbeck, Enkefrue Nordberg med Søn, Student og Handelscommis W. Bergen, Jomfruerne L. og J. Bergen, Lieutenant Waage=Petersen, Frøkenerne C. og C. M. Frederichsen, Cand. philos. N. Frederichsen, Proprietair v. Halle med Kone og Svigermoder, Pastor Schmidt med Pleieson, Secretair Hagen, Hofbager Piper, Toldcasserer Warhuus med Frue, Søn og Datter, Handelsfuldmægtig Bendix, Frue Selchau med Søn og Datter, Cand. philos. Jacobi, Handelsfuldmægtig Henriques.
Viborger Samler, 1841-08-30
Med Dagvognen fra Viborg til Aarhuus, den 29de August, Jomfrue Lund, Capitain Mansa, Kammerraad Aagaard, Student Morville og Hr. Lund.
Viborger Samler, 1841-08-30
AVERTISSEMENTS. Da jeg til alle Tider er forsynet baade med Vindues- og Skilderieglas i Tavler og hele Kister, saavel som tilskaarne, Ruder i alle Dimensioner, hvilke sidste jeg især udsælger til betydelig nedsatte Priser, saa anbefales samme til Alle og Enhver. – Tillavet Kit kan ogsaa faaes mod billig Betaling. – Skive, den 26de August 1841. Frederik Friis.
Viborger Samler, 1841-08-30
Et ternet Tørklæde, hvori var indlagt nogle skrevne Papirer, er igaar tabt paa Veien fra Viborg til Nybroe, Kroe, og bedes af Finderen afleveret paa Bogtrykkeriet.
Viborger Samler, 1841-08-30
en sort Sille Parapini er forglemt et eller andet Sted her i Byen; den bedes afleveret paa Bogtrykkeriet.
Viborger Samler, 1841-08-30
Placat. Fredagen den førstkommende 3die September, Formiddag Kl. 9, bliver paa Grund af Bortflyttelse foretaget Auction i Rectorboligen her i Byen over adskilligt Løsøre og Avlsredskaber, saasom Borde, Stole, Speile, Kjøkkentøi, en god Arbeidsvogn, Plov og Harve, 2 Køer, samt en Deel Bøger, i forskjellige Videnskaber, hvorover Catalog om nogle Dage vil være at erholde til Gjennemsyn hos Hr. Rector Hassselbalch. Conditionerne erfares ved Auctionen. Ved samme Auction bortsælges: En Eenspænder=Kane med Tæppe, et Sæt Kaneklokker i Seletøi. E. Selmer. Viborg, den 23de August 1841.
Viborger Samler, 1841-08-31
69 Aarg. No. 141. Kongelig allern, privilegeret. ra Diosolidende. Forsendes med Brevposten i Danmark og Hertugdømmerne. TranslaasessegaTirsdagen den 31te August 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-08-31
Udenlandske Efterretninger. Frankerig. Man paastaaer, at Moniteurens Udtryk: "Census skrider frem uden Modstand skal sige det sammesom: "Census har ikke foranlediget nogen Opstand; og at fremdeles det store Antal af undersøgte Huse i Toulouse ikke kan være paafaldende, naar man betænker, at Finantsbetienten, der maa foretage sin Taxation paa Gaden, da Gadedøren er lukket, nødvendigviis ikke kan anvende megen Tid. Moniteuren forsvarer med Standhaftighed den af Regjeringen anførte Paastand: at den Modstand, de fiscale Forholdsregler have erfaret, fornemmelig er et Værk af flere Partier, og ikke fremkaldt ved selve Forholdsreglerne "Partiernes Virksomhed ved den Modstand, som er lagt for Dagen ved den nye Census, har viist sig altfor tydelig til at man desangaaende endnu kunde være i Tvivl. Under Paaskud af at forsvare en foregiven Lovlighed, er det lykkets de fiendtlige Lidenskaber at bevirke sande Uordener. Tumultuariske Optrin have sat flere Stæder i Uro og Bekymring. Rolighedsforstyrrerne have ved deres Voldsomheder en Tid lang forfulgt og ængstet de gode Borgere. Gjenkjender man i hine Scener ikke let de Factioner, for hvilke Almeenvellets Fremskriden er en Torn i Øiet, og som stedse ere beredte til at opoffre Alt, for at bringe Lidenskaberne i Gjæring og drage Fordeel af enhver Omstændighed, for at fremme deres Hensigter. . . . Nogle Factionister have endog drevet deres Frækhed saavidt, at de have paataget sig en Controlleurs Rolle, og under denne Maske trængt ind i Husene, og taxeret Bohavet m.m.
Viborger Samler, 1841-08-31
Disse Facta stadfæstes nu ved de fra forskjellige Puncter indløbende Efterretninger. Dog ville alle disse Forsøg blive frugtesløse. Allerede høre vi, at Gjæringen taber sig i de sydlige Departementer, hvis Befolkning erkjender, at den er vildledet ved troløse Machinationer. Alt vil om føie Tid vende tilbage til Rolighed og Orden, og - trods Factionernes Anstrengelser - ville Lovene seire. Endnu synes det ubestemt, hvad enten den franske Toulonner-Flaade skal afvæbnes eller ei. Vel have mange Officierer erholdt Permission; men denne skal ved nye Befalinger være tagen tilbage. Efter den sidst indløbne Depesche til Admiral Hugon have Cheferne i Marinearsenalet erholdt befaling til at tilstille Flaaden de Forraad af Levnetsmidler, den maatte kræve. Efter Commerce er Flaaden bestemt til Levanten. Man venter nemlig hvert Øieblik Efterretningen om Sultanens Død; i dette Tilfælde vilde England og Frankerig afsende ligemange Skibe til Mundingen af Dardanellerne, og de tvende combinerede Escadrer vilde erholde Ordre til at forcereGjennemgangen, saafremt Rusland gjorde Mine til at intervenere. Andre formene derimod, at Flaaden vil afseile til de spanske Kyster, da den franske Regjering troer at vide, at en Jnsurrection er nær ved at udbryde imod den nu bestaaende Regjering i Madrid. Udbryder Opstanden, skal den franske Flaade indirecte understøtte Jnsurgenterne, og forsyne dem med Vaaben.
Viborger Samler, 1841-08-31
Fra Srassburg meldes under 9de August, at man af de til de derværende forskjellige Administrationer for Krigs divisionen sidst ankomne Meddelelser fra Krigsministeriet tør med Vished antage en nær forestaaende, høist betydelig Reduction i den franske Hær. De nyorganiserede Regimenter skulle vel vedblive, men Compagniernes Antal reduceres.
Viborger Samler, 1841-08-31
Storbritannien og Jrland. Jfølge Efterretninger fra China over Nework til London skulle Chineserne, efterat Englænderne havde indtaget Forterne ved BoccaTigris, ganske have forladt Canton; derimod skal der i Nærheden af Staden være sammentrukken en chinesisk Hær.
Viborger Samler, 1841-08-31
J de flere, tildeels blodige Fegtninger med Englænderne skulle Chineserne have mistet henved 3000 Md. og 800 Stk. Skyts. Store Belønninger af 100,000 og 50,000 Dollars vare udlovede af Regjeringen til de Chinesere, der enten erobrede eller ødelagde britiske Skibe, eller dræbte eller toge tilfange britiske Officierer.
Viborger Samler, 1841-08-31
Kongeriget Hanover. Hanover, den 25de August. Dommen i Sagen imod den herværende Magistrat er afsagt i Morges af det herværende Justitscancellie. Dommen fastsætter flere Bestemmelser af Fængselstraf der dog kan afgjøres med Penge, nemlig 50 Rthlr. for hver Uges Fængsel. Staddirecteur Rumann er idømt 8 Ugers Fængsel; Stadsyndicus Evers 5 Ugers Fængsel; Staddommer Dr. Meyer ligeledes 5 Ugers Fængsel, og 10 andre Jndivider, hvoriblandt 2 Staddommere, 1 Byretsassessor og 6 Senatorer, dømte til Fængselskraf paa kortere Tid. Omkostningerne skulle, under solidarisk Forpligtelse for det hele Beløb, udredes af Enhver for sin Person pro rata. – Straffen har iøvrigt Characteren af en criminel Straf. Man erfarer, at samtlige Medlemmer af Magistraten ville betale Straffen; men det er endnu uvist, om ikke Generalfiscalen vil for det nylig oprettede Criminal-Senat andrage paa en Skærpelse i Straffen.
Viborger Samler, 1841-08-31
Angaaende Rumanns Suspension har Justitscancelliet ikke 1 taget nogen Bestemmelse, da dette Collegium allerede tidligere har erklæret, at det ikke har decreteret Suspensionen, og desaarsag heller ikke kan ophæve den, der er anordnet ad administrativ Vei. Med Hensyn til Dommens Publicering for Magistraten meldes i en anden Skrivelse fra Hanover: "Dommen oplæstes for de Anklagede af Justitsraad Jsenbart, der skal have tolket Cancelliets dybeste Bekymring over at der paahvilede dette Collegium den sørgelige Pligt at maatte fælde en Straffedom over saahøiagtbare Mænd."
Viborger Samler, 1841-08-31
Fra Florents meldes under 17de August, at der sammesteds nylig er fældet Dom i en Proces, der længe har fængslet Publicums Opmærksomhed. Den jødiske Handelsmand Busnack var nemlig længe mistænkt for at have tillistet sig en Deel af den Skat, der tilhørte den sidste Dey af Algier; Deyen havde tilsendt ham flere forseglede Kister til Opbevaring, og disse befandtes senere at være fyldte med Kampestene. To af Hovedvidnerne vare døde; desaarsag var Beviisførelsen forenet med mange Vanskeligheder. Flere af de meest udmærkede Advocater ere fremtraadte i denne Sag, der allerede blev anlagt i Aaret 1832, og der især forfulgtes af en Tyrk, som tidligere havde hørt til Deyens Følge. Busnack er befunden skyldig; han er dømt til at erstatte det af ham forvanskede Gods, udrede Processens Omkostninger, og han er endvidere dømt til 20 Aars Galeistraf, hvilken sidste Straf imidlertid, i Betragtning af de 8 Aar, i hvilke han har været arresteret, er forandret til 40 Maaneders Tvangs arbeide i et Forbedringshuus. Den Domfældte vil appellere til Cassationstribunalet, hvis Afgjørelse man nu imødeseer. Processens Omkostninger maae være temmelig betydelige; thi alene til det forbrugte stemplede Papiir beløber Erstatningssummen sig til henved 2000 Seudi.
Viborger Samler, 1841-08-31
Nyeste Postefterretninger. Frankerig. Med Dueposten haves over Amsterdam Efterretninger fra Paris af 24de Aug. – En telegraphisk Depesche melder, at der om Aftenen den 22de Aug. herskede fuldkommen Rolighed i Lille. – Man forsikkrer, at Beretningen og Standsningen med den nye Census er meddeelt Journalen le Temps af en Exminister, som lever i Uenighed med det nuværende Cabinet, og som endnu har stor Jndflydelse i de Deputeredes Kammer. - Depescher fra Toulon melde, at flere Stammer i Algerien have underkastet sig den franske Regjering. - Paa Pariser-Børsen nærer man Frygt for Udfaldet af den nye Folketælling. De franske Fonds ere desaarsag flane. Over Triest haves fra Smyrna Breve af 9de Aug., hvilke meddele en mørk Skildring af den høist sørgelige Tilstand, der hersker i denne ulykkelige Stad. Efter troværdige Angivelser anslaaes Antallet af de i Aske lagte Bygninger til 11,398, hvoriblandt 4780 tyrkiske, 1794 jødiske, 273 græske og 17 armeniske Bygninger, fremdeles 22 Caravanserais, 2914 Kjøbmandsboutiker i Baza ret, og 1504 i flere andre forskjellige Qvarterer, 10 store og 29 mindre Moscheer, 8 Synagoger, 5 Badeanstalter, og 42 offentlige Skoler. En engelsk Journal anslaaer Skaden til 2 Mill. Lstl. En Comite modtager og uddeler Gaver og Brandhielp til de Brandlidte.
Viborger Samler, 1841-08-31
Fra Bessarabien meldes under 6te Aug., at Ruslands Anstrengelser for at betvinge Bjergboerne i Caucasus fortsættes uafbrudt. Beretningerne fra Krigsskuepladsen lyde ingenlunde glædelige for de russiske Vaaben, der kun sparsomt og med de meest foruroligende Offre høste Laurbær. Om den Expedition, som den ved Caucasus i commanderende Gen. Grabbe foretog sig for kort Tid siden indi de indre Bjergegne, hører man ikke det allermindste. Det er forbundet med næsten uovervindelige Vanskeligheder at forsyne de russiske Tropper med Proviant; Mangel paa sunde Levnetsmidler og det dræbende Clima gjøre frygtelige Aabninger i de russiske Stridsmasser, som uafladeligen angribes af Bjergboerne, der kæmpe med Fortvivlelsens hele Raseri, og - til Russernes store Forbauselse med stedse fornyede Kræfter.
Viborger Samler, 1841-08-31
Jndenlandske Efterretninger.